Diari Oficial de la Generalitat Valenciana


Sumari del DOGV 7255, del 15-04-2014 (2014/3195)

RESOLUCIÓ de 24 de març de 2014, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'Acord pel qual s'aproven les taules salarials definitives per a l'any 2012 del Conveni col·lectiu del sector de la indústria de marroquineria i afins de Castelló i València (Codi: 23337645215792).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3195


Data del document
:   24-03-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 24 de març de 2014, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'Acord pel qual s'aproven les taules salarials definitives per a l'any 2012 del Conveni col·lectiu del sector de la indústria de marroquineria i afins de Castelló i València (Codi: 66497161744750). [2014/3195]  
Vista l'acta de l'acord pel qual s'aproven les taules salarials definitives per a l'any 2012 del Conveni Col·lectiu del Sector de la Indústria de Marroquineria i Afins de Castelló i València, subscrit per la Comissió Paritària, la qual està integrada, de part empresarial, per representants de l'Associació d'Empresaris de Marroquineria i Afins de Castelló i València (ASEMA), i de part dels treballadors, per representants dels sindicats FITAG-UGT-PV i FITEQA-CCOO-PV, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març; el Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text del conveni.  
  
Segon  
Disposar la seua publicació en el Diari Oficial de la Comunitat Valenciana.  
  
València, 24 de març de 2014.- El subdirector general de Relacions Laborals: Reyes Maximiliano Coronado Coronado.  
  
  
  
Acord de revisió/garantia salarial de l'any 2012, del Conveni col·lectiu de les indústries de la marroquineria de les províncies de Castelló i València  
  
València, 29 de gener de 2014  
  
Reunits  
D'una part, l'Associació d'Empresaris de Marroquineria i Afins de Castelló i València, abreviadament ASEMA, amb CIF: E97755916, i domicili social a València, carrer d'Uruguai, número 11, despatx número 206, integrada pels següents membres representants:  
  
- Francisco Carrasco Suay.  
- Juan Luis Marqués Romero (assessor).  
D'una altra part, els sindicats Comissions Obreres del País Valencià (CCOO-PV FITEGA) i Unió General de Treballadors (UGT-FITAG), constituïts per mitjà dels representants següents:  
Per UGT-FITAG:  
- María José Climent Aragó.  
- Alfredo Sanmartín Beneyto (assessor).  
Per CCOO-FITEQA:  
- José Vicente Soriano Marco.  
- Vicente Rodríguez Estepa (assessor).  
  
Manifesten  
I. Es constituïxen en comissió paritària del Conveni col·lectiu número XXIX, del sector de la Indústria de la Marroquineria, de les províncies de Castelló i de València, publicat en el Diari Oficial de la Comunitat Valenciana número 7033, de data 28.05.2013.  
II. La comissió paritària resoldrà sobre els punts següents:  
1. Interpretació i aplicació de l'article 10 del conveni col·lectiu pel que fa a l'aplicació de la clàusula de revisió salarial sobre la taula salarial de l'any 2012, una vegada s'han constatat els índexs d'inflació de l'esmentat any.  
III. En la constitució de la comissió s'ha respectat l'article 14 del conveni, a excepció del nombre de membres de cada una de les parts representades, però que a l'existir unanimitat de tots ells, no hi ha cap impediment a la validesa de l'acord perquè es prenga en el si de la comissió.  
IV. Als efectes previstos en el punt II, s'aprova per unanimitat de totes les parts la següent,  
  
ACTA  
  
Primer. L'article 10 del conveni col·lectiu número XXIX establix literalment:  
1r) L'increment salarial pactat per a l'any 2.012 és del 0,5 % (un zero amb cinquanta centèsimes per cent) sobre el concepte salarial «salari base», establit en l'article 19 del conveni. Este increment ja està reflectit en les taules salarials annexes al present text.  
  
2n) S'establix una clàusula de revisió salarial respecte al concepte «salari base» regulat en l'article 19 del conveni, la qual serà d'aplicació al final de l'exercici 2012. Esta clàusula consistix i es concreta en l'excés de la taxa de variació anual de l'IPC general espanyol del mes de desembre sobre l'objectiu d'inflació del Banc Central Europeu (2 %). Si la taxa de variació anual de l'IPC general espanyol del mes de desembre fóra superior a la taxa de variació anual de l'IPC harmonitzat de la zona euro en el mateix mes, llavors es prendrà esta última per a calcular l'excés. Si es produïx este fet, la quantitat resultant s'aplicaria en una vegada. Si el preu mitjà internacional en euros del petroli Brent en el mes de desembre és superior en un 10 % al preu mitjà del mes de desembre anterior, per a calcular-ne l'excés es prendran com a referència els indicadors d'inflació esmentats, excloent en ambdós els carburants i combustibles. Tal increment s'abonarà amb caràcter retroactiu a partir de la data 01.01.2012.  
3r) Els conceptes salarials «incentiu o plus d'activitat» establit en l'article 23 del text legal i el concepte salarial «antiguitat», establit en l'article 20, els quals s'aplicaran l'any 2012, quedaran actualitzats en un 2,4 % corresponent a la inflació real que hi ha hagut en l'exercici 2011, i sobre la dita actualització, s'incrementaran en un 0,3 % (un zero amb trenta centèsimes per cent). Esta actualització, d'acord amb la inflació que hi ha hagut l'any 2011, més l'increment del 0,3 % pactat, ja queda reflectit en les taules salarials annexes al present conveni. Estos imports només resulten d'aplicació l'any 2.012.  
4t) Els conceptes salarials establits en els articles 20 (antiguitat consolidada) i 23 (incentiu o plus d'activitat) disposaran de la mateixa clàusula de revisió salarial pactada per al salari base i continguda en l'apartat 3r anterior, a excepció que per a estos conceptes s'establix un límit màxim d'increment del 0,2 %, és a dir, s'establix una clàusula de revisió salarial fixada en un màxim d'increment del 0,2 %. Amb això, es pretén que siga quina siga la taxa de variació entre l'IPC general espanyol i l'IPC harmonitzat de la zona euro, estos conceptes només es veuran incrementats en un màxim de 0,2 %. Eixe increment s'abonarà amb caràcter retroactiu a partir del dia 01.01.2012.  
  
  
Segon. Els índexs d'inflació de l'IPC general espanyol i de l'IPC harmonitzat de la zona euro han sigut els següents:  
IPC general espanyol, any 2012: 2,9 %.  
IPC harmonitzat zona, euro 2012: 2,2 %.  
La clàusula de revisió salarial s'aplica a partir del 2 % (objectiu d'inflació del Banc Central Europeu) i, respecte a l'IPC nacional o harmonitzat en la zona euro, que tinga menor índex.  
Per tant, l'any 2012 l'índex menor és l'harmonitzat de la zona euro, el qual ha quedat en un 2,2 %, per la qual cosa esta serà la referència per a l'aplicació de la clàusula de revisió salarial.  
Ja que la clàusula de revisió salarial s'aplica a partir del 2,00 %, els conceptes «salari base», «plus d'activitat» i «antiguitat consolidada» hauran d'incrementar-se un 0,2 % respecte als imports que apareixen publicats en les columnes respectives del conveni col·lectiu XXIX.  
  
La comissió paritària, en compliment del conveni col·lectiu, procedix a l'aplicació de la clàusula de revisió salarial sobre les taules salarials de 2012, incrementant en un 0,2 % el concepte «salari base», un 0,2 % el concepte «plus d'activitat» i un 0,2 % el concepte «antiguitat consolidada».  
L'increment salarial derivat de l'aplicació de la clàusula de revisió salarial té efecte retroactiu de data 01.01.2012.  
  
Tercer. En virtut de l'anterior, es procedix a la publicació de les taules salarials definitives de l'any 2012:  
  
  
TAULA SALARIAL DEFINITIVA UJS 9081  
  
TAULA SALARIAL DEFINITIVA  
DE L'1 DE GENER ZUE 0252 AL 31 DE DESEMBRE AZR 0159  
  
GRUP PROFESSIONAL PRIMER. SUBALTERNS: retribució mensual.  
  
Euros(?) Antiguitat  
 Salari base Plus activitat consolidada  
  
Magatzemista/Llister: 740,18 180,17 519,44  
Ordenança: 740,18 180,17 519,44  
Xòfer: 765,72 191,47 537,37  
Missatger o ordinari: 740,18 180,17 519,44  
  
Els missatgers o ordinaris amb contracte subscrit amb anterioritat a l'01.01.1998, seran retribuïts d'acord amb el salari mínim interprofessional.  
  
  
GRUP PROFESSIONAL SEGON. PERSONAL OBRER: retribució diària.  
  
Euros(?) Antiguitat  
 Salari base Plus activitat consolidada  
  
Oficial de primera: 26,31 9,26 18,49  
Oficial de segona: 25,60 8,99 17,98  
Oficial de tercera: 25,15 8,71 17,65  
Especialista i ajudant: 24,89 8,48 17,48  
Peó: 24,56 8,48 17,48  
Aprenent 1r any: 20,77  
Aprenent 2n any: 22,84  
Aprenent 3r any 25,12  
Cont. formació 21,37  
  
  
GRUP PROFESSIONAL TERCER. PERSONAL ADMINISTRATIU I PERSONAL MERCANTIL: retribució mensual.  
  
Euros(?) Antiguitat  
 Salari base Plus activitat consolidada  
  
Cap de secció: 841,49 266,83 590,54  
Cap de negociat: 814,01 268,10 571,27  
Cap de compres i vendes 956,84 246,43 671,48  
Cap de magatzem: 896,62 238,08 627,78  
Oficial de primera: 790,59 251,55 554,81  
Oficial de segona: 768,64 240,99 539,41  
Viatjant: 813,99 221,81 571,26  
Auxiliar: 754,46 234,60 529,46  
Dependent de magatzem: 740,18 207,37 519,44  
Telefonista: 740,18 209,76 519,44  
  
  
GRUP PROFESSIONAL QUART. PERSONAL TÈCNIC NO TITULAT: retribució mensual.  
  
Euros(?) Antiguitat  
 Salari base Plus activitat consolidada  
  
Encarregat general de fabricació: 978,79 276,72 686,95  
Encarregat de secció i cap de taller: 869,17 276,72 609,85  
Modelista-patronista: 777,37 263,81 545,55  
Dibuixant-projectista: 777,37 263,81 545,55  
Mestre tallador: 777,37 263,81 545,55